b'\n_START_ARTICLE_\nThe Night the Light Went On in Long Beach\n_START_SECTION_\nOzadje in omejena izdaja\n_START_PARAGRAPH_\nAlbum je bil predviden kot naslednik albuma On the Third Day, a so bili posnetki po\xc5\xa1kodovani zaradi tehni\xc4\x8dnih te\xc5\xbeav tako na odru kot zunaj njega. Te\xc5\xbeave so se za\xc4\x8dele ko se je tovornjak z opremo skupine na poti pokvaril, pred koncertom pa skupina ni imela dovolj \xc4\x8dasa za preizkus zvoka._NEWLINE_\xc5\xa0tevilna pre\xc5\xa1anja albuma so bila tako slabe kvalitete, da je vodstvo skupine vlo\xc5\xbeilo to\xc5\xbebo proti proizvodnem podjetju. Naslovnico albuma je oblikoval Mick Haggerty._NEWLINE_Na koncu sta se tako ameri\xc5\xa1ka kot britanska zalo\xc5\xbeba odlo\xc4\x8dili da ne izdata albuma. Album je tako iz\xc5\xa1el le v Nem\xc4\x8diji in nekaterih drugih dr\xc5\xbeavah, leta 1985 pa je vseeno iz\xc5\xa1el v Zdru\xc5\xbeenem kraljestvu. Album ni nikoli iz\xc5\xa1el v ZDA, \xc4\x8deprav je bil tja uvo\xc5\xbeen in se je dobro prodajal, je pa \xc5\xbeiva verzija "10538 Overture" iz\xc5\xa1la kot b-stran singla "Evil Woman" z albuma Face the Music. \xc5\xbdiva verzija "Roll Over Beethoven" je v ZDA iz\xc5\xa1la kot b-stran alternativne verzije "Telephone Line" v seriji reizdaj.\n_START_SECTION_\nObnova\n_START_PARAGRAPH_\nRemasteriziranje v 90. letih je popravilo slabo kvaliteto albuma. Odkrito je bilo, da je bila originalna LP plo\xc5\xa1\xc4\x8da masterizirana z uporabo slab\xc5\xa1e kopije koncerta, zaradi katere je bila kvaliteta zvoka slaba. Originalni trak je bil odkrit v trezorju proizvodnje plo\xc5\xa1\xc4\x8d in album je bil obnovljen v bolj\xc5\xa1i kvaliteti zvoka._NEWLINE_To je edini \xc5\xbeivi album ELO iz \xc4\x8dasa za\xc4\x8detkov skupine.'